recursal/SuperWikiNEXT-32B huggingface dataset:
**হাবিবুর রহমান আকন** (জন্ম: ১ আগস্ট ১৯৪৬) একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের হিসাববিজ্ঞান বিভাগের অবসরপ্রাপ্ত অধ্যাপক এবং চাঁপাইনবাবগঞ্জে অবস্থিত বাংলাদেশের প্রথম বেসরকারি কৃষি বিশ্ববিদ্যালয়, এক্সিম ব্যাংক কৃষি বিশ্ববিদ্যালয় বাংলাদেশ এর সাবেক উপাচার্য।

জন্ম
----

তিনি ১৯৪৬ সালের ১ আগস্ট পিরোজপুরের সদর উপজেলায় জন্মগ্রহণ করেন।

শিক্ষাজীবন
----------

হাবিবুর রহমান আকন খুলনার আযম খান কমার্স কলেজ থেকে বি.কম (সম্মান) এবং রাজশাহী বিশ্ববিদ্যালয়ের হিসাববিজ্ঞান বিভাগ থেকে এম.কম ডিগ্রি অর্জন করেন। তিনি আমেরিকার জর্জ ওয়াশিংটন বিশ্ববিদ্যালয় থেকে ‘রিসার্চ মেথডলজি এন্ড কম্পিউটার স্কিলস’ এর উপর অধিকতর প্রশিক্ষণ লাভ করেন।

কর্মজীবন
--------

হাবিবুর রহমান ১৯৭২ সালে রাজশাহী বিশ্ববিদ্যালয়ের হিসাববিজ্ঞান বিভাগে প্রভাষক হিসেবে যোগ দেন এবং একই বিভাগ থেকে ২০১৩ সালে অধ্যাপক হিসেবে অবসর গ্রহণ করেন।

কর্মজীবনে অধ্যাপনার পাশাপাশি তিনি রাজশাহী বিশ্ববিদ্যালয়ের সিন্ডিকেট ও ফাইন্যান্স কমিটির সদস্য, ব্যবসায় শিক্ষা অনুষদের ডিন, শহীদ শামসুজ্জোহা হলের প্রাধ্যক্ষ, হিসাববিজ্ঞান বিভাগের সভাপতি এবং দুইটি হলের আবাসিক শিক্ষকসহ বিভিন্ন গুরুত্বপূর্ণ দায়িত্ব পালন করেন। এছাড়া তিনি ইসলামী বিশ্ববিদ্যালয়, বাংলাদেশ এর ফাইন্যান্স কমিটির সদস্য হিসেবেও দায়িত্ব পালন করেন।

হাবিবুর রহমান আকন চাঁপাইনবাবগঞ্জে অবস্থিত বাংলাদেশের প্রথম বেসরকারি কৃষি বিশ্ববিদ্যালয়, এক্সিম ব্যাংক কৃষি বিশ্ববিদ্যালয় বাংলাদেশ এর সাবেক উপাচার্য।

প্রকাশনা
--------

দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।

তথ্যসূত্র
---------

1. ↑  "এক্সিম ব্যাংক কৃষি বিশ্ববিদ্যালয়ে ভিসি হলেন রাবি অধ্যাপক হাবিবুর"। *দৈনিক আলোকিত বাংলাদেশ*। ১৮ জুলাই ২০২১। সংগ্রহের তারিখ ১ আগস্ট ২০২১।
2. 1 2  "এক্সিম ব্যাংক কৃষি বিশ্ববিদ্যালয়ের উপাচার্য হলেন অধ্যাপক হাবিবুর রহমান"। *দৈনিক যুগান্তর*। ৩০ জুলাই ২০২১। সংগ্রহের তারিখ ১ আগস্ট ২০২১।
3. 1 2  "এক্সিম ব্যাংক কৃষি বিশ্ববিদ্যালয়ের উপাচার্য অধ্যাপক হাবিবুর রহমান"। *বাংলানিউজটোয়েন্টিফোর.কম*। ২৯ জুলাই ২০২১। সংগ্রহের তারিখ ১ আগস্ট ২০২১।
4. ↑  "এক্সিম ব্যাংক কৃষি বিশ্ববিদ্যালয়ে উপাচার্য হলেন হাবিবুর রহমান"। *জাগো নিউজ*। ১৬ জুলাই ২০২১। সংগ্রহের তারিখ ১ আগস্ট ২০২১।
**বৈসু** (ইং: Bwisu/Boisu/Buisu) বাংলাদেশ এবং ভারতের ত্রিপুরা রাজ্যের ত্রিপুরা জনগোষ্ঠীর নববর্ষ উৎসব। চৈত্র মাসের শেষ দুইদিন এবং বৈশাখ মাসের প্রথম দিন এই তিনদিনব্যাপী এ উৎসব পালন করা হয়। প্রথম দিনকে বলা হয় হারি বৈসু, দ্বিতীয় দিনকে বৈসুমা এবং তৃতীয় বা শেষ দিনটিকে বলা হয় বিসি কতাল। মূলত আগামী দিনের সুখ ও সমৃদ্ধির জন্য ঈশ্বরের কাছে প্রার্থনা করা হয়।

### হারি বৈসু

হারি বৈসুর দিনে ভোরবেলায় ফুলগাছ থেকে ফুল সংগ্রহ করার প্রতিযোগিতা শুরু হয় এবং এই ফুলে একাংশ দিয়ে পুরো বাড়ি ফুল দিয়ে সাজানো হয় এবং ফুলের আর এক অংশ দিয়ে নদীর তীরে ,মন্দিরে এবং পবিত্র স্থানে ফুল, ধুপ এবং দীপ জ্বালিয়ে শ্রদ্ধা নিবেদন করে থাকে।

### বৈসুমা

বৈসুমা হচ্ছে দ্বিতীয় দিন এবং এইদিনে মূলত খাদ্য উৎসব করা হয়। এই দিনে মানুষ একজন আর একজনের বাসায় ঘুরে দেখা সাক্ষাৎকার করে। বৈসুমা দিনের প্রধান আকর্ষণ হচ্ছে মিক্স সবজি যেটাকে "লাবড়া "বলে ককবরক ভাষায়। এই লাবড়া তৈরির জন্য প্রায় ৩০-৪০ ধরনের সবজি দেয়া হয়। পাশাপাশি ত্রিপুরাদের ঐতিহ্যবাহী খাবার গুলোর পাশাপাশি সেমাই , পায়েস, নুডলস সহ অনেক খাবার আইটেম থাকে |

### বিসিকাতাল

তৃতীয় দিন হচ্ছে বিসিকাতাল এই দিনে নতুন বছরকে বরণ করা হয়। পরিবারের ছোটরা বড়দের পানি দিয়ে পা ধুয়ে প্রণাম করে। নতুন বছরে সবার মঙ্গলের জন্য প্রার্থনা করা হয়। 

বৈসুর সময় ত্রিপুরারা/ত্রিপুরিরা নিজেদের ঐতিহবাহী খেলা সুকুই ( গিলা) , ওয়াকরাই, চপ্রিং, কাংটি/কাং ইত্যাদি খেলা খেলে থাকে এবং পাশাপাশি ঐতিহবাহী গরয়া নৃত্য পরিবেশন করে। নতুন বছরের মঙ্গলের জন্য পরিবারের সদস্যদের মধ্যে "কমা বতই(এক ধরনের পবিত্র পানি ছিটানো হয়।

আরও দেখুন
---------

* ত্রিপুরী বর্ষপঞ্জি
* ভারতীয় নববর্ষের দিনগুলি

তথ্যসূত্র
---------

1. ↑  মল্লিক, সামির। "বৈসু উৎসবে মাতোয়ারা ত্রিপুরারা"। *বিডিনিউজ ২৪*। ২০২৩-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০১-২৭।
2. ↑  হাসান, তারেক নুরুল। "আনন্দ ও উৎসবমুখরতার মধ্য দিয়ে অস্ট্রেলিয়ায় পালিত হল বৈসু-সাংগ্রাই-বিঝু উৎসব"। *এসবিএস বাংলা*। সংগ্রহের তারিখ ২০২৩-০১-২৭।
3. ↑  ত্রিপুরা, ধন রঞ্জন। "বৈসু: ত্রিপুরীদের ঐতিহ্যবাহী উৎসব"। *মানবকণ্ঠ*। ২০২৩-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০১-২৭।
4. ↑  ত্রিপুরা, পপেন। "বৈসু উৎসব: ত্রিপুরা জাতির একটি সংক্ষিপ্ত নকশা"। *দখিনা*। ২০২২-১২-২০ তারিখে মূল থেকে আর্কাইভ করা। সংগ্রহের তারিখ ২০২৩-০১-২৭।
5. ↑  ত্রিপুরা, ধন রঞ্জন। "ত্রিপুরীদের উৎসব বৈসু"। *যুগান্তর*। সংগ্রহের তারিখ ২০২৩-০১-২৭।
6. ↑  বৈষ্ণব, মন্টি। "চেঙ্গী নদীর তীর ঘেঁষে বৈসু"। *আজকের পত্রিকা*। সংগ্রহের তারিখ ২০২৩-০১-২৭।
7. ↑  "ত্রিপুরাদের বৈসু উৎসব উপলক্ষে ঐতিহ্যবাহী খেলাধুলা"। *পার্বত্য নিউজ*। সংগ্রহের তারিখ ২০২৩-০১-২৭।
8. ↑  "পাহাড়ে বৈসু উৎসব'র ঐতিহ্যবাহী খেলাধুলা শুরু"। *পাহাড়ের আলো*। সংগ্রহের তারিখ ২০২৩-০১-২৭।
9. ↑  "হারি বৈসু উৎসবে মেতেছে ত্রিপুরা সম্প্রদায়"। *সিএইচটি টাইমস ২৪*। সংগ্রহের তারিখ ২০২৩-০১-২৭।
**পাদ্রিশিবপুর** বাংলাদেশের অন্যতম একটি সুপ্রাচীন ধর্মপল্লী। বাংলাদেশের ক্যাথলিক মন্ডলীর 
আগমনের সাথে সাথে পর্তুগীজ মিশনারীগন পাদ্রীশিবপুরে এসে খ্রীষ্ট ধর্মের যে বীজ প্রায় ৩ শত 
বৎসর আগে বপন করেছিলেন তা এখন একটি বৃক্ষরূপে দন্ডায়মান। এ খ্রীষ্ট ধর্মপল্লী অতি 
পুরাতন হওয়া সও্বেও এখানে কোন প্রকার ইতিহাস লিখিত আকারে কিংবা কোন প্রকার তথ্যাদি 
সংরক্ষিতভাবে পাওয়া যায়নি যা দিয়ে একটি পুর্নাঙ্গ ইতিহাস দাঁড় করানো যায়। তবে বাংলাদেশের 
খ্রীস্টধর্মের বিভিন্ন ইতিহাসের তথ্যাদি বা সূত্র থেকে যেটুকু সংগ্রহ করা হল, তারই বনর্ণা এখানে তুলে 
ধরা হলো।
কথিত আছে সপ্তদশ খ্রীষ্টাব্দের গোড়ার দিকে বাংলাদেশের বার ভূঁইয়ার অন্যতম রাজা রাজবল্লব সেন এতদ্বঞ্চলের জমিদার ছিলেন।
বাকলা বা বর্তমান বরিশাল জেলার বৃহত্তর দক্ষিণ অঞ্চলের প্রজাগণ অতিশয় দুঃধর্ষ হওয়ায় জমিদার
প্রজাদের থেকে কর বা খাজনা আদায় করতে সক্ষম না হওয়ায় তিনি পশ্চিম বঙ্গের (ভারত) হুগলী জেলার ব্যান্ডেল থেকে কয়েকজন
পর্তুগীজ বনিকদের চেয়ে পাঠালেন। সেই সময় ব্যান্ডেলে পর্তুগীজদের একটি উপনিবেশ গড়ে উঠেছিল। জানা যায় জমিদারের অনুরোধ ক্রমে
ব্যান্ডেল থেকে ৪ জন পর্তুগীজ বণিক তাদের বন্ধুকসহ এখানে আগমন করেন। জমিদার তাদেরকে এখানে বসবাসের জায়গীর হিসাবে একটি
তালুক প্রদান করে। তারা জমিদারের পক্ষে কর আদায় করে জমিদারকে দিতেন। এই পর্তুগীজ বণিকেরা ছিলেন রোমান ক্যাথলিক। এই স্থানটি 
এবং এর পার্শ্ববর্তী এলাকাগুলি ছিল প্রধানত হিন্ধুদের বসবাস। তাই জায়গার নাম ছিল একজন হিন্দুদেবতার নামানুসারে শিবপুর। 
পাদ্রীদের আগমনের পরে এই স্থানটির নাম হয় পাদ্রীশিবপুর।
ব্রামরাচোখের চিত্রকর্ম
**ব্রামরাচোখ** () ( **ব্রাম ব্রাম চোখ** বা **রাচোক** নামেও পরিচিত)  কাশ্মীরি কিংবদন্তিতে একজন পৌরাণিক সত্তা যিনি জনশূন্য এলাকায় বাস করেন এবং অন্ধকারে আলোর ময় জ্বল জ্বল করে ভ্রমণকারীদের বোকা বানায়।  তিনি একটি দানব যার মাথায় আগুনের পাত্র রয়েছে। তার কপালে, একটি শক্তিশালী, উজ্জ্বল চোখ আছে। মনে করা হয় যে দেরী ভ্রমণকারীরা প্রায়ই দূরবর্তী অবস্থানে এই আলোর মুখোমুখি হয়, যার ফলে তারা হয় খাদ বা গুহায় পড়ে। শিশুরা প্রায়শই গ্রামে তাদের জানালার পাশে বসে থাকে, দূরবর্তী অবস্থানের দিকে তাকায় যেখানে আলো জ্বলে এবং নিভে যায় এবং তাদের বন্ধুদের "রাচোক" দেখার জন্য ডাকে।

আরো দেখুন
---------

* চিল্লাই কালান
* রান্টাস

তথ্যসূত্র
---------

1. ↑  "Kashmiri Mythical Creatures"। *Gyawun* (ইংরেজি ভাষায়)। ২০২১-০৩-১৪। সংগ্রহের তারিখ ২০২৪-০৩-০৫।
2. ↑  Grierson, George Abraham (১৯৩২)। "A dictionary of the Kashmiri language"। *dsal.uchicago.edu*। সংগ্রহের তারিখ ২০২৪-০৩-০৫।
3. ↑  Kalla, Krishan Lal (১৯৮৫)। *The Literary Heritage of Kashmir* (ইংরেজি ভাষায়)। Mittal Publications। পৃষ্ঠা 238।
**ড.স্নেহময় দত্ত** (২০ অক্টোবর ১৮৯৪ ― ১৬ মে ১৯৫৫) ছিলেন খ্যাতনামা বাঙালি পদার্থবিদ।

জন্ম ও শিক্ষা জীবন
------------------

স্নেহময় দত্তের জন্ম ১৮৯৪ খ্রিস্টাব্দের ২০শে অক্টোবর অবিভক্ত বাংলার অধুনা বাংলাদেশের ঢাকার সাভারে। পিতা রাখালদাস দত্ত ছিলেন স্কুলশিক্ষক। মাতা ছিলেন ধর্মপ্রাণ ও দক্ষ গৃহিণী। কিন্তু তার বাল্যকালেই মাতা প্রয়াত হন। স্নেহময়ের স্কুলের পড়াশোনা ঢাকার কিশোরীলাল জুবিলি স্কুলে। এখানে তার সহপাঠী ছিলেন মেঘনাদ সাহা। ১৯০৭ খ্রিস্টাব্দে এন্ট্রান্স পাশের পর ভর্তি হন ঢাকা কলেজে। এখান থেকে আই.এসসি এবং পদার্থবিদ্যায় অনার্স নিয়ে বি.এসসি পাশ করে ভর্তি হন কলকাতার প্রেসিডেন্সি কলেজে। এখানে প্রখ্যাত বিজ্ঞানী সত্যেন্দ্রনাথ বসু মেঘনাদ সাহা নিখিলরঞ্জন সেন প্রমুখেরা তার সহপাঠী ছিলেন। ১৯১৫ খ্রিস্টাব্দে তিনি কলকাতা বিশ্ববিদ্যালয় থেকে প্রথম শ্রেণীতে দ্বিতীয় হয়ে এম.এসসি পাশ করেন।

কর্মজীবন
--------

স্নেহময় এম.এসসি পাশের পর ভাগলপুরের তেজনারায়ণ জুবিলি কলেজে দু-বৎসর এবং পাটনা কলেজে এক বছর অধ্যাপনা করেন। অতিরিক্ত সময়ের গবেষণা করে তিনি  কলকাতা বিশ্ববিদ্যালয়ের  স্যার টিএন পালিত রিসার্চ ফেলোশিপ অর্জন করে ১৯১৯ খ্রিস্টাব্দে উচ্চ গবেষণার্থে রয়েল কলেজ অফ সায়েন্সে যোগ দেন। ১৯২০ খ্রিস্টাব্দে লন্ডনের ইম্পিরিয়াল কলেজ অব সায়েন্সের ডিপ্লোমা লাভ করেন এবং ১৯২১ খ্রিস্টাব্দে কলকাতা বিশ্ববিদ্যালয় থেকে প্রেমচাঁদ-রায়চাঁদ বৃত্তি লাভ করেন। ১৯২২ খ্রিস্টাব্দে লন্ডন বিশ্ববিদ্যালয় থেকে ডি.এসসি ডিগ্রি লাভ করেন। দেশে ফিরে তিনি প্রেসিডেন্সি কলেজে যোগ দিয়ে ক্রমে কলেজের পদার্থবিদ বিভাগের প্রধান হন। ১৯৪০ খ্রিস্টাব্দে তিনি  রাজশাহী কলেজের অধ্যক্ষ পদে নিযুক্ত হন। এখানে তিনি ইন্ডাস্ট্রিয়াল রিসার্চ প্রোগ্রামে কাজ করেছেন। তার রচিত 'ইনভেস্টিগেশন অন দি কম্পোজিশন অফ প্রিন্টিং-মেটাল অ্যালায়েস' নিবন্ধটি বিশেষ উল্লেখযোগ্য। ১৯৪৫ খ্রিস্টাব্দে তিনি রাজশাহী কলেজ থেকে কলকাতায় ফিরে আসেন। ১৯৪৭ খ্রিস্টাব্দের জানুয়ারি মাসে তিনি পাবলিক ইন্সট্রাকশনের ডিরেক্টরের পদ লাভ করেন। ১৯৪৯ খ্রিস্টাব্দে অবসরের পর তিনি  কলকাতা বিশ্ববিদ্যালয়ের রেজিস্ট্রারের পদে যোগ দেন।

অলঙ্কৃত পদসমূহ
--------------

কর্মজীবনে স্নেহময় দত্ত বহু সম্মান লাভ করেন। তিনি বহু বছর  ভারতীয় বিজ্ঞান কংগ্রেস সংস্থার বিভিন্ন পদে আসীন ছিলেন। তার উল্লেখযোগ্য সাম্মানিক পদসমূহ হল -

* ১৯৩৪ - প্রতিষ্ঠাতা ফেলো - ইন্ডিয়ান ফিজিক্যাল সোসাইটি, কলকাতা
* ১৯৩৫ - প্রতিষ্ঠাতা ফেলো - ভারতীয় জাতীয় বিজ্ঞান একাডেমী, নতুন দিল্লি

পারিবারিক জীবন
--------------

স্নেহময় দত্ত ১৯২৫ খ্রিস্টাব্দে  পশ্চিমবঙ্গ সরকারের সাবেক মুখ্যমন্ত্রী  জ্যোতি বসুর জ্যেষ্ঠা ভগিনী সুধা বসুকে বিবাহ করেন। তাদের তিন সন্তানের মধ্যে জ্যেষ্ঠ পুত্র অজিত দত্ত রসায়নবিদ, কনিষ্ঠ পুত্র অমল দত্ত অর্থনীতি নিয়ে পড়াশোনা করে পরে কলকাতা হাইকোর্টের ব্যারিস্টার হন।

মৃত্যু
------

কলকাতা বিশ্ববিদ্যালয়ের রেজিস্ট্রার হিসাবে কাজ করার সময়, দত্তের জিহ্বায় আলসার ধরা পড়ে। ডাক্তার এটিকে ম্যালিগন্যান্ট টিউমার হিসাবে নির্ণয় করেন। দত্ত কলকাতা এবং যুক্তরাজ্যে রেডিয়েশন থেরাপির চিকিৎসা গ্রহণ করেন কিন্তু কোনও লাভ হয়নি। ১৯৫৫ সালের ১৬ মে তিনি মৃত্যুবরণ করেন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৮৩৬, আইএসবিএন ৯৭৮-৮১-৭৯৫৫-১৩৫-৬
2. ↑  "Snehamoy Dutta" (পিডিএফ) (ইংরেজি ভাষায়)। সংগ্রহের তারিখ ২০২১-০৮-০১।
**বুসান ইপার্ক ফুটবল ক্লাব** (কোরীয়: 부산 아이파크 축구단, ইংরেজি: Busan IPark; সাধারণত **বুসান ইপার্ক এফসি** এবং সংক্ষেপে **বুসান ইপার্ক** নামে পরিচিত) হচ্ছে বুসান ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার দ্বিতীয় স্তরের ফুটবল লিগ কে লিগ ২-এ প্রতিযোগিতা করে। এই ক্লাবটি ১৯৭৯ সালে প্রতিষ্ঠিত হয়েছে। ৫৩,৭৬৯ ধারণক্ষমতাবিশিষ্ট বুসান আসিয়াদ মেইন স্টেডিয়ামে ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় পার্ক জিন-সুব এবং সভাপতির দায়িত্ব পালন করছেন চুং মং-গিউ। বর্তমানে দক্ষিণ কোরীয় রক্ষণভাগের খেলোয়াড় লি হান-দো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, বুসান ইপার্ক এপর্যন্ত ১১টি শিরোপা জয়লাভ করেছে; যার মধ্যে চারটি কে লিগ ১, এবং একটি কোরীয় এফএ কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে; যার মধ্যে একটি এশীয় ক্লাব চ্যাম্পিয়নশিপ শিরোপা রয়েছে। হান জি-হো, পার্ক জং-উ, লিম সাং-হিউব, লি জং-হিয়প এবং আন বিয়ং-জুনের মতো খেলোয়াড়গণ বুসান ইপার্কের জার্সি গায়ে মাঠ কাঁপিয়েছেন।

ইতিহাস
------

ক্লাব প্রতিষ্ঠার প্রায় ৪ বছর পর, ১৯৮৩ মৌসুমে বুসান ইপার্ক প্রথমবারের মতো দক্ষিণ কোরিয়ার পেশাদার ফুটবলের শীর্ষ স্তর কে লিগ ১-এ অংশগ্রহণ করতে সক্ষম হয়েছিল। ১৯৮৩ সালের সালের ৮ই মে তারিখে, কে লিগ ১-এ ক্লাব ইতিহাসে নিজেদের প্রথম ম্যাচে চাং উন-সুর অধীনে বুসান ইপার্ক পিওএসসিও ডলফিনসের সাথে ১–১ গোলে ড্র করেছিল। ১৯৮৩ কে লিগ-এ বুসান ইপার্ক ৬টি জয় এবং ৭টি ড্রয়ে সর্বমোট ১৯ পয়েন্ট অর্জন করে সামগ্রিক পয়েন্ট তালিকায় ২য় স্থান অর্জন করেছিল, যেখানে লি চুন-সোক ৮টি গোল করে লিগে বুসান ইপার্কের হয়ে সর্বোচ্চ গোলদাতা হয়েছিলেন।

তথ্যসূত্র
---------

1. ↑
2. ↑
3. ↑
4. ↑
5. ↑
6. ↑
7. ↑
8. ↑

বহিঃসংযোগ
---------


উইকিমিডিয়া কমন্সে **বুসান ইপার্ক** সংক্রান্ত মিডিয়া রয়েছে।

* দাপ্তরিক ওয়েবসাইট (কোরীয়) (ইংরেজি)
**অকানন্দ** এবং **বকানন্দ** (জাপানি: অকানন্দ ও বকানন্দ, মতান্তরে আকানন্দ ও বাকানন্দ) হাতিয়াগড়ের বাঙালি হিন্দু সেনাপতি ছিলেন। যিনি একটি যুদ্ধে আরবীয় ইসলাম ধর্মপ্রচারক পীর গোরাচাঁদকে মারাত্মকভাবে আহত করেছিলেন।

প্রথম জীবন
----------

তাদের প্রাথমিক জীবন সম্পর্কে খুব কমই জানা যায়। সতীশচন্দ্র মিত্র অবশ্য অকানন্দকে *অক্ষয়নন্দ*বলে উল্লেখ করেছিলেন ।তারা হাতিয়াগড়ের (বর্তমানে সুন্দরবনের হাতিয়াগড় পরগনা) শাসক শিবভক্ত মহীদানন্দের পুত্র। ডাঃ গিরীন্দ্রনাথ দাসের মতে রাজা চন্দ্রকেতুর নেতৃত্বে অকানন্দ ও বকানন্দ হাতিয়াগড় ভিত্তিক দুই সেনাপতি ছিলেন।  ঐতিহাসিক দের মতে তারা মাহিষ্য হওয়ায় সম্ভবনা আছে।

আরবীয় ধর্মপ্রচারকদের বিরুদ্ধে প্রতিরোধ
---------------------------------------

১৪ শতকের মাঝামাঝি এক আরবীয় ইসলাম ধর্মপ্রচারক সৈয়দ আব্বাস আলী নিম্ন বাংলায় ২১ ওয়ালি এবং অন্যান্য ভাড়াটে সৈন্য নিয়ে আসে। দেগঙ্গার কাছাকাছি বালান্দা বর্তমানে উত্তর চব্বিশ পরগনা জেলায় ধর্মপ্রচারকরা নিম্নবর্ণের মানুষদের ব্যাপকভাবে ইসলামে ধর্মান্তরিত করতে শুরু করে এবং অল্প কিছুদিনের মধ্যে তাদের এই কাজের কথা ছড়িয়ে পড়ে। এটি রাজা চন্দ্রকেতুর জন্য বড়ো অপমান ছিল। তাই তিনি হাতিগড়ের রাজকুমার অকানন্দ এবং বকানন্দের সাথে যোগাযোগ করেন।তারা মিলিত হন পীরের বিরুদ্ধে।রাজা চন্দ্রকেতুর প্রয়াণের পর পীর হাতিগড়ে যায় ও মানুষকে ধর্মান্তরিত করার চেষ্টা করে।অকানন্দ এবং বকানন্দ ধর্মান্তরকরণ অভিযান প্রতিরোধ করেন।তাদের সাথে পীরের ভীষণ যুদ্ধ হয়। যুদ্ধের এক পর্যায় তাদের মধ্যে তীরের যুদ্ধ হয়। অকানন্দ তীক্ষ্ণ তীর দ্বারা গোরাচাঁদকে মারাত্মকভাবে আহত করেন।বাণাঘাতে পীরের অর্ধেক গ্রীবা কাটা যায়। এর কিছুদিন পর সে মারা যায়।  ডাঃ গিরীন্দ্রনাথ দাসের মতে, যুদ্ধে অকানন্দ এবং বকানন্দ দু'জনেই মারা গিয়েছিলেন।

তথ্যসূত্র
---------

1. 1 2  Mitra, Satish Chandra. *Jashor Khulnar Itihash Volume I*. Deys Publishing, p. 482.
2. ↑  "Lal Masjid - The Red Mosque"। www.historyofbengal.com। জানুয়ারি ৮, ২০১১ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২০, ২০১১।
3. 1 2 3  Chakraborty, Dr. Barun Kumar (ed) (2007). *Bangiya Loksanskriti Kosh*. Aparna Book Distributors (Publishing Division), p. 143.
4. 1 2  Ghosh, Binay (1980). *Paschimbanger Sanskriti Volume III*. Prakash Bhavan, p. 168.
5. ↑  "পাতা:বাংলায় ভ্রমণ -প্রথম খণ্ড.pdf/৫৭ - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২১-০৭-১৮।
6. ↑  "পাতা:বাংলায় ভ্রমণ -প্রথম খণ্ড.pdf/৫৮ - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২১-০৭-১৮।
**সংনাম ফুটবল ক্লাব** (কোরীয়: 성남시민프로축구단, ইংরেজি: Seongnam FC; সাধারণত **সংনাম এফসি** এবং সংক্ষেপে **সংনাম** নামে পরিচিত) হচ্ছে সংনাম ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার দ্বিতীয় স্তরের ফুটবল লিগ কে লিগ ২-এ প্রতিযোগিতা করে। এই ক্লাবটি ১৯৮৯ সালের ১৮ই মার্চ তারিখে *ইলহুয়া চুনমা* নামে প্রতিষ্ঠিত হয়েছে। ১৬,১৪৬ ধারণক্ষমতাবিশিষ্ট তানচন স্পোর্টস কমপ্লেক্সে *দ্য ম্যাগপাইস* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় লি কি-হিউং এবং সভাপতির দায়িত্ব পালন করছেন সংনামের মেয়র। বর্তমানে দক্ষিণ কোরীয় মধ্যমাঠের খেলোয়াড় শিম দং-উন এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, সংনাম এপর্যন্ত ১৫টি শিরোপা জয়লাভ করেছে; যার মধ্যে সাতটি কে লিগ ১ এবং তিনটি কোরীয় এফএ কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ৪টি শিরোপা জয়লাভ করেছে; যার মধ্যে দুইটি এএফসি চ্যাম্পিয়নস লিগ শিরোপা রয়েছে। কিম চুল-হো, জাং হাক-ইয়ং, ইউন ইউং-সুন, হুয়াং উই-জো এবং মাউরিসিও মোলিনার মতো খেলোয়াড়গণ সংনামের জার্সি গায়ে মাঠ কাঁপিয়েছেন।

ইতিহাস
------

১৯৮৯ মৌসুমে সংনাম প্রথমবারের মতো দক্ষিণ কোরিয়ার পেশাদার ফুটবলের শীর্ষ স্তর কে লিগ ১-এ অংশগ্রহণ করতে সক্ষম হয়েছিল। ১৯৮৯ সালের সালের ২৬শে মার্চ তারিখে, কে লিগ ১-এ ক্লাব ইতিহাসে নিজেদের প্রথম ম্যাচে পার্ক জং-হুয়ানের অধীনে সংনাম লাকি-গোল্ডস্টার হুয়াংসোর সাথে ২–২ গোলে ড্র করেছিল। ১৯৮৯ কে লিগ-এ সংনাম ৬টি জয় এবং ২১টি ড্রয়ে সর্বমোট ৩৩ পয়েন্ট অর্জন করে সামগ্রিক পয়েন্ট তালিকায় ৫ম স্থান অর্জন করেছিল।

তথ্যসূত্র
---------

1. ↑
2. ↑
3. ↑
4. ↑
5. ↑
6. ↑
7. ↑

বহিঃসংযোগ
---------


উইকিমিডিয়া কমন্সে **সংনাম ফুটবল ক্লাব** সংক্রান্ত মিডিয়া রয়েছে।

* দাপ্তরিক ওয়েবসাইট (কোরীয়) (ইংরেজি)
**অশ্বিনীকুমারদ্বয়**, নামান্তরে অশ্বিদ্বয়, মূলত বৈদিক দেবতা। তারা অধিকাংশ ক্ষেত্রেই সবিত (সূর্যদেব) ও শরণ‍্যু, নামান্তরে সংজ্ঞা, দেবীর যমজ পুত্রদ্বয় হিসাবে উল্লিখিত ও পরিচিত। ঋগ্বেদে এই যমজ দেবতাদের ভিষক বা চিকিৎসক হিসাবে বর্ণনা করা হয়েছে। সূর্য ও সংজ্ঞা অশ্বরূপে সঙ্গম করার ফলে এই দুই যমজ পুত্রের জন্ম হয়েছিল। বহু মূর্তিতেই অশ্বিনীকুমারদের তাই অশ্বমুখ দেখা যায়। অশ্বরূপে শরণ‍্যুসঙ্গমকালে সূর্য আরও এক পুত্র লাভ করেন। সেই তৃতীয় পুত্রের নাম রেবন্ত। রেবন্ত অশ্বদের অধিপতি দেবতা। অশ্বিনী সূর্যের অপর নাম। তাই সূর্যপুত্র এই দুই যমজ দেবতার নাম অশ্বিনীকুমারদ্বয়। এঁদের ভিতর যিনি অগ্রজ, তার নাম নাসত‍্য এবং যিনি অনুজ, তার নাম দস্র। ঋগ্বেদে অশ্বিনীকুমারদ্বয়ের উদ্দেশ‍্যে একটি সূক্ত গীত হয়েছে। ক্লাসিকাল সংস্কৃত সাহিত‍্যেও অশ্বিনীকুমারদ্বয় বারবার উল্লিখিত হয়েছেন। মহাভারতের আদিপর্বের পৌষ‍্যপর্বাধ‍্যায়ে উপমন‍্যোপাখ‍্যানে দেব-চিকিৎসক হিসাবে তারা উল্লেখযোগ‍্য ভূমিকা পালন করেছেন। মহাভারতের আদিপর্বেরই সম্ভবপর্বাধ‍্যায়ের অন্তর্গত যুধিষ্ঠিরাদির জন্মবৃত্তান্ত থেকে জানা যায় পাণ্ডুর কনিষ্ঠা পত্নী মাদ্রী সুদর্শন ও চিরতরুণ এই দেবভিষকদ্বয়ের ঔরসে ক্ষেত্রজ যমজ পুত্র লাভ করেন যাঁরা পিতা-দেবতাদের মতনই সুদর্শন ও অশ্ববান হয়েছিলেন। নাসত‍্যের ঔরসে নকুল ও দস্রের ঔরসে সহদেব জন্মলাভ করেন। নকুল ও সহদেব পিতৃ-পরিচয়ে আশ্বিনেয় নামেও পরিচিত। একবার চ্যবনের রূপবতী পত্নী স্নানরতা সুকন্যাকে দেখে মোহিত হয়ে ওঁরা সুকন্যাকে প্রস্তাব করেন চ্যবনকে ত্যাগ করে ওঁদের একজনকে বিবাহ করতে। সুকন্যা তাতে সম্মত হন না। ঘটনাচক্রে ওঁদের প্রসাদে চ্যবন তার যৌবন ফিরে পান। চ্যবনের তখন ওঁদের বর দেন যে, দেব-কর্মচারী হলেও ওঁদের সোমপান করবার অধিকার থাকবে।

ব্রতের ভাতের পূজা
-----------------

স্বর্গের চিকিৎসক অশ্বিনী কুমারদ্বয় সূর্যদেব ও সংজ্ঞা’র পুত্র। অভিশাপগ্রস্ত সংজ্ঞা জগজ্জননী পার্বতীর কাছে নিজের দুর্দশা থেকে মুক্তি চাইলে পার্বতী এক মুষ্টি চাল দিয়ে তাকে বলেছিলেন-আশ্বিন মাসের শেষ তারিখ পূর্বরাত্রে শেষ দিবস রেখে এই চাল ভক্তিপূর্বক রন্ধন শেষে মহাদেবের অর্চনা করতে হবে এবং কার্তিক মাসের ১ম দিবসে সেই অন্ন ভক্ষণে মনস্কামনা পূর্ণ হবে। সে নিয়ম মেনে রোগ ও অভিশাপমুক্ত হয়েছিলেন দেবী সংজ্ঞা।

আরও দেখুন
---------

* আশ্বিনিয়াই

তথ্যসূত্র
---------

1. ↑  Frame 2009, §1.42.
2. ↑  Wise, Thomas (১৮৬০)। *Commentary on the Hindu System of Medicine* (ইংরেজি ভাষায়)। Trübner। পৃষ্ঠা 4। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Broter Bhat Pujo"।
অশ্বিনীকুমারদ্বয়ের জন্ম
**কে এম মোহসীন** (২৭ মে ১৯৩৮ - ২২ ফেব্রুয়ারি ২০২১) একজন বাংলাদেশী ইতিহাসবিদ ও শিক্ষাবিদ। তিনি ঢাকা বিশ্ববিদ্যালয়ের (ঢাবি) ইতিহাস বিভাগের প্রাক্তন অধ্যাপক এবং বেসরকারি ঢাকা ইন্টারন্যাশনাল ইউনিভার্সিটির (ডিআইইউ) সাবেক উপাচার্য। তিনি বাংলাদেশ ইতিহাস সমিতি ও ইতিহাস একাডেমির সভাপতি ছিলেন।

জন্ম
----

তিনি ১৯৩৮ সালের ২৭ মে রাজবাড়ীতে জন্মগ্রহণ করেন।

শিক্ষাজীবন
----------

কে এম মোহসীন ঢাকা বিশ্ববিদ্যালয়ের ইতিহাস বিভাগ থেকে ১৯৫৯ সালে স্নাতক এবং ১৯৬০ সালে স্নাতকোত্তর ডিগ্রি লাভ করেন। তিনি ১৯৬৬ সালে লন্ডন বিশ্ববিদ্যালয়ের স্কুল অব ওরিয়েন্টাল অ্যান্ড আফ্রিকান স্টাডিজ থেকে পিএইচডি ডিগ্রি অর্জন করেন।

কর্মজীবন
--------

মোহসীন ঢাকা বিশ্ববিদ্যালয়ের ইতিহাস বিভাগে দীর্ঘকাল অধ্যাপনা করেছেন। কর্মজীবনে তিনি ঢাবির কলা অনুষদের ডিন, সলিমুল্লাহ মুসলিম হলের প্রাধ্যক্ষ, ইতিহাস বিভাগের প্রধান, শিক্ষক সমিতির সভাপতি, বাংলাদেশ বিশ্ববিদ্যালয় মঞ্জুরী কমিশনের সদস্য, বাংলাদেশ স্কাউটসের জাতীয় কমিশনারসহ বিভিন্ন গুরুত্বপূর্ণ দায়িত্ব পালন করেন। এছাড়াও তিনি বাংলাদেশ ইতিহাস সমিতি এবং ইতিহাস একাডেমির সভাপতি ছিলেন।

কে এম মোহসীন ২০১৪ সালে ঢাকা ইন্টারন্যাশনাল ইউনিভার্সিটির উপাচার্যের দায়িত্বভার গ্রহণ করেন। ২০১৮ সালে তিনি দ্বিতীয় মেয়াদে পরবর্তী চার বছরের জন্য বিশ্ববিদ্যালয়টির উপাচার্য হিসেবে পুনর্নিয়োগ পান।

প্রকাশনা
--------

মোহসীন ব্রিটিশ-ভারতের অর্থনীতি, রাজনীতি ও ইতিহাস প্রভৃতি বিষয়ে গবেষণার জন্য সুপরিচিত। তিনি ৭টি গ্রন্থ ও ৩৫টি গবেষণা প্রবন্ধ প্রকাশ করেন।

সদস্যপদ
-------

তিনি বাংলাদেশ ইতিহাস সমিতি এবং ইতিহাস একাডেমিসহ বিভিন্ন পেশাজীবী ও গবেষণা সংগঠনের সদস্য ছিলেন।

মৃত্যু
------

মোহসীন কোভিড-১৯ এ আক্রান্ত হয়ে চিকিৎসাধীন অবস্থায় ২০২১ সালের ২২ ফেব্রুয়ারি ঢাকায় মৃত্যুবরণ করেন।

তথ্যসূত্র
---------

1. 1 2  "কে এম মোহসীন ঢাকা ইন্টারন্যাশনাল ইউনিভার্সিটির উপাচার্য"। *প্রথম আলো*। ১২ জুলাই ২০১৪। সংগ্রহের তারিখ ১৫ আগস্ট ২০২১।
2. 1 2  "করোনায় মারা গেলেন ডিআইইউ উপাচার্য"। *বাংলা ট্রিবিউন*। ২২ ফেব্রুয়ারি ২০২১। সংগ্রহের তারিখ ১৫ আগস্ট ২০২১।
3. 1 2  "করোনায় ইতিহাসবিদ কে এম মোহসীনের ইন্তেকাল"। *নয়াদিগন্ত*। ২৩ ফেব্রুয়ারি ২০২১। সংগ্রহের তারিখ ১৫ আগস্ট ২০২১।
4. 1 2  "ডিআইইউর ভিসি পদে পুনর্নিয়োগ পেলেন ড. মোহসীন"। *সমকাল*। ১৬ নভেম্বর ২০১৮। ১৪ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০২১।
অন্য ব্যবহারের জন্য আব্দুস সাত্তার (দ্ব্যর্থতা নিরসন) দেখুন।
**আব্দুস সাত্তার** (যিনি **এম এ সাত্তার** নামেও পরিচিত) হলেন বাংলাদেশের একজন রাজনীতিবিদ। এরশাদের মন্ত্রীসভায় তিনি প্রতিমন্ত্রী ও মন্ত্রী ছিলেন। তিনি জামালপুর-১ আসনের সংসদ সদস্য ছিলেন।

জন্ম
----

আব্দুস সাত্তার জামালপুর জেলার বকশীগঞ্জ উপজেলায় জন্মগ্রহণ করেন।

রাজনৈতিক জীবন
-------------

আব্দুস সাত্তার জাতীয় পার্টির প্রেসিডিয়াম সদস্য ও জামালপুর জেলা জাতীয় পার্টির সভাপতি।

তিনি ১৯৮৬ সালের তৃতীয় জাতীয় সংসদ নির্বাচনে স্বতন্ত্র প্রার্থী হিসেবে প্রতীক নিয়ে প্রথমবার সংসদ সদস্য নির্বাচিত হয়ে ছিলেন।

সংসদ সদস্য নির্বাচিত হওয়ার পর তিনি জাতীয় পার্টিতে যোগ দেন।

তিনি ৯ জুলাই ১৯৮৬ থেকে ৩০ নভেম্বর ১৯৮৬ সাল পর্যন্ত বাণিজ্য প্রতিমন্ত্রী ছিলেন।

বেসামরিক বিমান পরিবহন ও পর্যটন প্রতিমন্ত্রী হিসেবে তিনি ৩০ নভেম্বর ১৯৮৬ থেকে ২৭ মার্চ ১৯৮৮ সাল পর্যন্ত দায়িত্ব পালন করেন।

১৯৮৮ সালের চতুর্থ জাতীয় সংসদে জামালপুর-১ আসন থেকে জাতীয় পার্টির প্রার্থী হিসেবে তিনি পুনরায় সংসদ সদস্য নির্বাচিত হন।

তিনি ২৭ মার্চ ১৯৮৮ থেকে ১০ ডিসেম্বর ১৯৮৮ সাল পর্যন্ত বেসামরিক বিমান পরিবহন ও পর্যটন মন্ত্রী ছিলেন।

বাণিজ্যমন্ত্রী হিসেবে তিনি ১০ ডিসেম্বর ১৯৮৮ থেকে ২ মে ১৯৯০ সাল পর্যন্ত দায়িত্ব পালন করেন।

মৎস্য ও প্রাণিসম্পদমন্ত্রী হিসেবে তিনি ৩ মে ১৯৯০ থেকে ৩১ জুলাই ১৯৯০ সাল পর্যন্ত দায়িত্ব পালন করেন।

তিনি শিল্পমন্ত্রী হিসেবে ৪ আগস্ট ১৯৯০ থেকে ৬ ডিসেম্বর ১৯৯০ সাল পর্যন্ত দায়িত্ব পালন করেন।

১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে তিনি জামালপুর-১ আসন থেকে জাতীয় পার্টির প্রার্থী হিসেবে অংশ নিয়ে পরাজিত হন।

তথ্যসূত্র
---------

1. ↑  "জামালপুর– ১ আসনে জাতীয় পার্টির একক প্রার্থী এমএ সাত্তার"। *বাংলা ট্রিবিউন*। ১৯ নভেম্বর ২০১৮। ২৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০২০।
2. 1 2  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
3. 1 2  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।
4. ↑  "আ. লীগে 'আজাদ বনাম আজাদ', বিএনপিতে তিন"। *দৈনিক কালের কণ্ঠ*। ২৮ জানুয়ারি ২০১৮। ২৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০২০।
**সত্যবতী দেবী** (২৮ ফেব্রুয়ারি ১৯০৫ - ২৬ অক্টোবর ২০১০) একজন ভারতীয় স্বাধীনতা সংগ্রামী এবং গান্ধীবাদী ছিলেন। ২৬ অক্টোবর ২০১০-এ তার মৃত্যুর সময়, তিনি ছিলেন ভারতের সবচেয়ে বয়স্ক জীবিত স্বাধীনতা সংগ্রামী।

তিনি তরন তারন জেলার একটি পাঞ্জাবি হিন্দু পরিবারে জন্মগ্রহণ করেন। তিনি কন্যা মহা বিদ্যালয়, জলন্ধর থেকে তার বিদ্যাশিক্ষা লাভ করেন। তিনি ১৯২৫ সালে লালা অচিন্ত রামকে বিয়ে করেন। তার বিয়ে যৌতুক-বিহীন ছিল এবং তিনি কোন পর্দা করতেন না, যা বিয়ের জন্য অচিন্ত রামের নির্ধারিত শর্ত ছিল। তিনি বিজ্জি বা মাতাজি নামে সুপরিচিত ছিলেন। তিনি ভারতের সাবেক উপরাষ্ট্রপতি কৃষাণ কান্তের মা ছিলেন। তার নির্মলা ও সুভদ্রা নামে দুই মেয়েও ছিল।

১৯৪২ সালের ২৬শে আগস্ট, তিনি ভারতীয় স্বাধীনতা আন্দোলনে অংশগ্রহণের জন্য তার সন্তানদের সাথে গ্রেফতার হন। অন্যান্য নারী বন্দীদের সাথে তিনি লাহোর জেলে ভারতীয় তেরঙ্গা উত্তোলন করেছিলেন যেখানে তিনি ব্রিটিশদের দ্বারা বন্দী ছিলেন। কারাগারে তিনি রাজনৈতিক বন্দীদের ব্যারাকের অবস্থার বিরুদ্ধে প্রতিবাদ করেন এবং *সত্যাগ্রহ* করেন। ভারতের স্বাধীনতার পর, তিনি তার স্বামী লালা অচিন্ত রামের (যিনি ১৯৬১ সালে মারা যান, জনপ্রিয়ভাবে "পাঞ্জাবের গান্ধী" নামে খ্যাত) সাথে বিনোবা ভাবের *ভূদান* আন্দোলনে সক্রিয় অংশ নিয়েছিলেন। তিনি দুবার লোকসভার সদস্য ছিলেন। তারা উভয়েই জমির মালিকদের তাদের জমি ভূমিহীন শ্রমিকদের দেওয়ার আহ্বান জানান। বিপ্লবী নেতা চন্দ্রশেখর আজাদ লাহোরে পালিয়ে যাওয়ার আগে তিন দিন তার বাড়িতে ছিলেন। তিনি প্রায়ই দেশপ্রেমিক ভগৎ সিংকে নিজের হাতে খাওয়াতেন। তার মেয়ে সুভদ্রা, যখন গ্রেপ্তার হয়েছিল তখন তার বয়স ছিল মাত্র ১৩ বছর এবং গ্রেপ্তার হওয়া সর্বকনিষ্ঠ মুক্তিযোদ্ধা ছিলেন। ১৯৬৫ সালে, তিনি তার সমস্ত গহনা প্রধানমন্ত্রীর জাতীয় ত্রাণ তহবিলে দান করেছিলেন।

তার বাড়িতে আসা প্রত্যেকের দ্বারা তিনি সবসময় সম্মান পেতেন। তার ছেলে কৃষ্ণ কান্ত ১৯৮৯ সালে অন্ধ্র প্রদেশের রাজ্যপাল হন এবং ১৯৯৭ সাল পর্যন্ত সেখানে বহাল ছিলেন, যখন তিনি উপরাষ্ট্রপতি পদে উন্নীত হন। উভয় অনুষ্ঠানেই কৃষ্ণকান্ত তার মাকে তার বাড়িতে নিয়ে যান। ২০০২ সালে যখন তার ছেলে মারা যায়, তখন তিনি তার লাশের পাশে বসে ছিলেন যতক্ষণ না এটি দাহ করার জন্য নেওয়া হয়। তিনি পুত্রবিয়োগের পরও আট বছর বেঁচে ছিলেন, ২৬ অক্টোবর ২০১০-এ ১০৫ বছর বয়সে মারা যান, তার অনেক অনুজ সহকর্মীকে ছাড়িয়ে যান। পরদিন তার নিজ গ্রামে রাষ্ট্রীয় মর্যাদায় তাকে দাহ করা হয়। ৯ আগস্ট ২০০৯-এ মৃত্যুর এক বছর আগে, ভারত ছাড়ো আন্দোলনের ৬৭তম বার্ষিকী স্মারক উদযাপনের অংশ হিসাবে তৎকালীন রাষ্ট্রপতি প্রতিভা পাটিল তাকে সম্মানিত করেছিলেন।

তথ্যসূত্র
---------

1. 1 2 3 4 5  "India's oldest freedom fighter dies at 105"। *Times of India*। ২৭ অক্টোবর ২০১০। ৩১ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ১৩ জুন ২০১৪।
2. 1 2  Bajpayee, Nitika। "A patriot Speaks"। harmonyindia.org। ২৭ মে ২০১৪ তারিখে মূল থেকে আর্কাইভ করা। সংগ্রহের তারিখ ১৩ জুন ২০১৪।
3. 1 2  Chowdhury, Neerja (১ মার্চ ২০০৫)। "India's oldest freedom fighter turns 100"। gulfnews.com। ৭ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৫ জুন ২০১৪।
4. ↑  "Oldest freedom fighter recalls memories of struggle"। ibnlive.in.com। ২৮ মে ২০১৪ তারিখে মূল থেকে আর্কাইভ করা। সংগ্রহের তারিখ ১৫ জুন ২০১৪।
ভালদারোর প্রেমিকদের কঙ্কাল, ইতালিতে
তথাকথিত **ভালদারোর প্রেমিকেরা**, (ইংরেজি: Lovers of Valdaro), হচ্ছে ৬০০০ বছর পূর্বের দুটো মানব-মানবীর কঙ্কাল, যেগুলো ইতালির মান্তোভার নিকটে এস. গিওর্গিও নামক জায়গা থেকে প্রত্নতত্ত্ববিদগণ ২০০৭ সালে উদ্ধার করেন। কঙ্কাল দুটি মনে হয় মারা গেছে অথবা পরস্পরকে জড়িয়ে ধরে মুখোমুখি হয়ে আছে; ফলে একটি প্রেম জড়াজড়ি’র ইঙ্গিতবহ।

প্রত্নতত্ত্ববিদ এলেনা মারিয়া মেনোত্তি খননকার্যটি পরিচালনা করেন। বিজ্ঞানিরা বিশ্বাস করেন যে নারী ও পুরুষ জুটিদ্বয় ২০ বছরের বেশি বয়স্ক ছিলেন না এবং আনুমানিক ৫’২" উচ্চতার ছিলেন। তাদেরকে অক্ষত মাটি থেকে সরানো হয়েছিল এবং কোমোর মুসেই সিভিসিতে বিশ্লেষণের জন্য নিয়ে যাওয়া হয়েছিল।

কঙ্কালগুলো সংক্ষিপ্তভাবে প্রকাশ্যে প্রথমবারের মতো সেপ্টেম্বর ২০১১-তে মান্তুয়ার প্রত্নতাত্ত্বিক যাদুঘরের প্রবেশদ্বারে প্রদর্শিত হয়। "মান্তুয়ার প্রেমীরা" ছিলো প্রাচীন দম্পতি যাদের জন্য একটি স্থায়ী আবাস প্রয়োজন ছিলো এবং সমিতির প্রচেষ্টা সফল হয়।

তথ্যসূত্র
---------

1. ↑  La Stampa / Worldcrunch (সেপ্টেম্বর ১৩, ২০১১)। "6,000 Years Later, the 'Lovers of Valdaro' Need a New Home"। Time। এপ্রিল ২৪, ২০১৩ তারিখে মূল থেকে আর্কাইভ করা। সংগ্রহের তারিখ ২০১৩-০৪-২৯।
2. ↑  Phil Stewart (ফেব্রুয়ারি ১২, ২০০৭)। "Scientists to save 5,000-year-old embrace"। Reuters। সেপ্টেম্বর ২৪, ২০১৫ তারিখে মূল থেকে আর্কাইভ করা। সংগ্রহের তারিখ ২০০৭-০২-১৩।
3. ↑  "Prehistoric skeletons found locked in eternal embrace"। www.stonepages.com। ফেব্রুয়ারি ১১, ২০০৭। সংগ্রহের তারিখ ২০০৭-০২-১৩।
4. ↑  "Locked in an eternal embrace"। Daily Mail। ফেব্রুয়ারি ৮, ২০০৭। সংগ্রহের তারিখ ২০০৮-০৭-২৩।
5. ↑  "6,000-Year-Old Lovers Make Debut In Italy"। সেপ্টেম্বর ১৩, ২০১১। সেপ্টেম্বর ১১, ২০১৭ তারিখে মূল থেকে আর্কাইভ করা। সংগ্রহের তারিখ ২০১৫-০২-১১।
**ম্যাগডেবার্গের জলের সেতু** বার্লিন শহরের একদম কাছের শহর ম্যাগডেবার্গে অবস্থিত। এই সেতু পূর্ব ও পশ্চিম জার্মানির সীমান্তে এলবা নদীতে অবস্থিত।

উপকরণ
-----

সেতুটি তৈরি করতে ২৪ হাজার মেট্রিক টন স্টিল আর ৬৮ হাজার ঘনমিটার কংক্রিট প্রয়োজন হয়েছিল। সেতুটি মোটরগাড়ি, ট্রেন বা অন্য কোনো স্থলযান চলাচলের জন্য তৈরি করা হয়নি; এই সেতু দিয়ে বাণিজ্যিক জাহাজ, স্টিমার, লঞ্চ ইত্যাদি জলযান চলাচল করে। ৯১৮ মিটার দীর্ঘ ও ৩৪ মিটার প্রশস্ত এই সেতুর পানির গভীরতা ৪ দশমিক ২৫ মিটার।

ইতিহাস
------

Map of the bridge, showing new (yellow) and previous (red) vessel routings
১৯১৯ সালে প্রথম এই সেতু নির্মাণের প্রস্তাব দেওয়া হয়। তারপর সেতুটির গুরুত্ব বুঝতে পেরে জার্মান সরকার ১৯৩৮ সালে এর নির্মাণকাজ শুরু করে। কিন্তু দ্বিতীয় বিশ্বযুদ্ধের কারণে কাজ বন্ধ হয়ে যায়। এরপর দীর্ঘদিন কেউই আর সেতুটি নিয়ে কিছু ভাবেনি। পরবর্তী সময় দুই জার্মানি একত্র হওয়ার পর ১৯৯৭ সালে পুনরায় এর কাজ শুরু হয়। ছয় বছর পর সমাপ্ত হয় এর কাজ। প্রায় অর্ধবিলিয়ন ইউরো দিয়ে তৈরি সেতুটি বার্লিনের দুটি বিখ্যাত ক্যানালকে সংযুক্ত করেছে। অন্য কথায়, পূর্ব ও পশ্চিম জার্মানিকে সংযুক্ত করেছে। এলবা-হাভেল ও মিটারল্যান্ড নামের এই দুই ক্যানাল সংযুক্ত করায় অনেক সুবিধা হয়েছে। এখন বাণিজ্যিক জাহাজগুলো রাইন নদীতে, বার্লিন বন্দরে সহজে পৌঁছাতে পারে। এতে জাহাজগুলোকে প্রায় ১২ কিলোমিটার পথ কম পাড়ি দিতে হয়।

পর্যটন
------

বাণিজ্যিক গুরুত্বের পাশাপাশি পর্যটকদের নজর কেড়েছে এই ওয়াটার ব্রিজ। প্রতিদিন দেশি বিদেশি হাজার হাজার দর্শক এই সেতু দেখতে এখানে ভিড় জমায়।

চিত্রশালা
---------

* 
* Bridge of the Mittellandkanal crossing the Elbe riverBridge of the Mittellandkanal crossing the Elbe river
* 
*

তথ্যসূত্র
---------

1. 1 2 3 4  *জলের সেতু  ওয়েব্যাক মেশিনে আর্কাইভকৃত ৫ মে ২০১৫ তারিখে*,আবুল বাসার, দৈনিক প্রথম আলো। ঢাকা থেকে প্রকাশের তারিখ: ২২-০৩-২০১৩ খ্রিস্টাব্দ।
2. 1 2 3 4  *এই সেতুটা ব্যতিক্রম*, বিডিটুডে.নেট। ঢাকা থেকে প্রকাশের তারিখ: ০৬-১০-২০১২ খ্রিস্টাব্দ।

বহিঃসংযোগ
---------

* dw-world.de News Article
* Snopes Photo Gallery
* Google Maps view of bridge
* *স্ট্রাকচারে* Magdeburg Canal Bridge (ইংরেজি)
ইনস্টিটিউট লুমিয়েরে, ফ্রান্সে সিনেমাটোগ্রাফ লুমিয়ের
**ফিল্ম টেকনোলজির ইতিহাস** বিভিন্ন বিষয়, যেমন মোশন পিকচারের রেকর্ডিং, নির্মাণ এবং উপস্থাপনার জন্য কৌশল গুলির বিকাশ সন্ধান করে। যখন চলচ্চিত্র মাধ্যমটি ১৯ শতকে এসেছিল, তখন ইতিমধ্যে চলন্ত চিত্রগুলি স্ক্রিনিং করার একটি শতাব্দী পুরানো ঐতিহ্য ছিল যা হলো ছায়া খেলা এবং ম্যাজিক ল্যান্টার্ন। এসব বিশ্বের অনেক অংশে দর্শকদের খুব জনপ্রিয় ছিল। বিশেষ করে ম্যাজিক ল্যান্টার্নটি প্রজেকশন প্রযুক্তি, প্রদর্শনী অনুশীলন এবং চলচ্চিত্রের সাংস্কৃতিক বাস্তবায়নকে প্রভাবিত করেছে। ১৮২৫ এবং ১৮৪০ সালের মধ্যে, স্ট্রোবোস্কোপিক অ্যানিমেশন, ফটোগ্রাফি এবং স্টেরিওস্কোপির প্রাসঙ্গিক প্রযুক্তি চালু করা হয়েছিল। শতাব্দীর বাকি সময় জুড়ে, অনেক প্রকৌশলী এবং উদ্ভাবক এই সমস্ত নতুন প্রযুক্তি এবং পুরানো কৌশলকে একত্রিত করার চেষ্টা করেছিলেন, যাতে একটি সম্পূর্ণ বাস্তব ডকুমেন্টেশন তৈরি করা যায়। রঙিন ফটোগ্রাফি সাধারণত উচ্চাকাঙ্ক্ষাগুলির মধ্যে অন্তর্ভুক্ত করা হত এবং ১৮৭৭ সালে ফোনোগ্রাফ প্রবর্তনের ফলে সিঙ্ক্রোনাইজড সাউন্ড রেকর্ডিং যোগ করার কথা বলা হয়েছিল। ১৮৮৭ থেকে ১৮৯৪ সালের মধ্যে প্রথম সফল স্বল্পদৈর্ঘ্য চলচ্চিত্র উপস্থাপনা প্রতিষ্ঠিত হয়। প্রযুক্তির সবচেয়ে জনপ্রিয় অগ্রগতি ১৮৯৫ সালে প্রথম প্রজেক্টেড চলচ্চিত্রের সাথে আসে যা ১০ সেকেন্ডেরও বেশি সময় ধরে চলেছিল। এই সাফল্যের পরের প্রথম বছরগুলিতে, বেশিরভাগ চলচ্চিত্র প্রায় ৫০ সেকেন্ড স্থায়ী হয়েছিল, সিঙ্ক্রোনাইজড শব্দ এবং প্রাকৃতিক রঙের অভাব ছিল এবং মূলত নতুনত্বের আকর্ষণ হিসাবে প্রদর্শিত হয়েছিল। বিংশ শতাব্দীর প্রথম দশকগুলিতে, চলচ্চিত্রগুলি অনেক দীর্ঘায়িত হয় এবং মাধ্যমটি দ্রুত যোগাযোগ ও বিনোদন অন্যতম গুরুত্বপূর্ণ উপায়ে পরিণত হয়। সিঙ্ক্রোনাইজড সাউন্ডের অগ্রগতি ১৯২০ সালে এর দশকের শেষের দিকে ঘটেছিল এবং ১৯৩০ সালে এর দশকে সম্পূর্ণ রঙিন মোশন পিকচার ফিল্মের (যদিও কালো এবং সাদা ছবিগুলি বেশ কয়েক দশক ধরে খুব সাধারণ ছিল)। একবিংশ শতাব্দীর শুরুতে, ডিজিটাল চিত্র সেন্সর এবং প্রজেক্টর দ্বারা উৎপাদন চেইনের উভয় প্রান্তে ডিজিটাল ফিল্ম প্রযুক্তির সাথে শারীরিক ফিল্ম স্টক প্রতিস্থাপন করা হয়েছিল।

থ্রিডি চলচ্চিত্র প্রযুক্তি শুরু থেকেই রয়েছে, তবে একবিংশ শতাব্দীর প্রথম দশকগুলিতে বেশিরভাগ সিনেমা প্রেক্ষাগৃহে এটি একটি আদর্শ বিকল্প হয়ে ওঠে।

টেলিভিশন, ভিডিও এবং ভিডিও গেম ঘনিষ্ঠভাবে সম্পর্কিত প্রযুক্তি, তবে ঐতিহ্যগতভাবে বিভিন্ন মাধ্যম হিসাবে দেখা হয়। ঐতিহাসিকভাবে, এগুলিকে প্রায়শই চলচ্চিত্র শিল্পের জন্য হুমকি হিসাবে ব্যাখ্যা করা হত, যা রঙ, ওয়াইডস্ক্রিন ফরম্যাট এবং থ্রিডি-র মতো চলচ্চিত্র থিয়েটার স্ক্রিনিংয়ে উদ্ভাবনের মাধ্যমে প্রতিহত করতে হয়েছিল।

নতুন মাধ্যমের উত্থান এবং ডিজিটাইজেশন ফলে বিভিন্ন মাধ্যমের অনেক দিক চলচ্চিত্রের সঙ্গে মিলে যায়, যার ফলে চলচ্চিত্রের সংজ্ঞা সম্পর্কে ধারণায় পরিবর্তন এসেছে। কম্পিউটার গেমের বিপরীতে, একটি চলচ্চিত্র খুব কমই ইন্টারেক্টিভ হয়। ভিডিও এবং ফিল্মের মধ্যে পার্থক্যটি মাধ্যম এবং চিত্রগুলি রেকর্ড এবং উপস্থাপন করার জন্য ব্যবহৃত প্রক্রিয়া থেকে স্পষ্ট ছিল, তবে উভয়ই ডিজিটাল কৌশলে বিকশিত হয়েছে এবং কিছু প্রযুক্তিগত পার্থক্য রয়ে গেছে। তার মাধ্যম নির্বিশেষে, "চলচ্চিত্র" শব্দটি বেশিরভাগই তুলনামূলকভাবে দীর্ঘ এবং বড় প্রযোজনাকে বোঝায় যা একটি সিনেমা থিয়েটারে একটি বড় পর্দায় বড় দর্শকদের দ্বারা সবচেয়ে ভাল উপভোগ করা যায়, সাধারণত আবেগে পূর্ণ একটি গল্প সম্পর্কিত, যখন "ভিডিও" শব্দটি বেশিরভাগই ছোট, ছোট আকারের প্রোডাকশনের জন্য ব্যবহৃত হয় যা বাড়ির দেখার জন্য বা ছোট গোষ্ঠীর জন্য নির্দেশমূলক উপস্থাপনার উদ্দেশ্যে বলে মনে হয়।
**জয়ন্ত মল্লবরুয়া** আসাম রাজ্যের একজন ভারতীয় রাজনীতিবিদ। তিনি ২০১১ থেকে ২০১৬ এবং ২০২১ সাল পর্যন্ত আসাম বিধানসভার দুই মেয়াদী সদস্য ছিলেন। তিনি মুখ্যমন্ত্রী ডঃ হিমন্ত বিশ্ব শর্মার নেতৃত্বে আসাম সরকারের ক্যাবিনেট মন্ত্রী নিযুক্ত হয়েছেন।

মাল্লবরুয়া বর্তমানে জনস্বাস্থ্য প্রকৌশল, দক্ষতা, কর্মসংস্থান এবং উদ্যোক্তা এবং পর্যটনের পোর্টফোলিও ধারণ করেছেন। এর আগে তিনি আসামের মুখ্যমন্ত্রীর রাজনৈতিক সচিব ছিলেন। ২০১৭ সালে তিনি আসাম পর্যটন উন্নয়ন কর্পোরেশনের চেয়ারম্যান নিযুক্ত হন। ATDC-এর চেয়ারম্যান থাকাকালীন তিনি আসামে ফিল্মফেয়ার অ্যাওয়ার্ড শো আয়োজন করে মনোযোগ আকর্ষণ করেছিলেন, ৬৫ বছরের ইতিহাসে প্রথমবার মুম্বাইয়ের বাইরে শোটি অনুষ্ঠিত হয়েছিল।

নির্বাচনী এলাকা
---------------

বড়ুয়া নলবাড়ি (বিধানসভা কেন্দ্র) প্রতিনিধিত্ব করেছেন। বরুয়া ভারতীয় জাতীয় কংগ্রেসের টিকিটে আসনটি জিতেছেন, অসম গণ পরিষদ থেকে আসাম বিধানসভার বর্তমান সদস্য আলাকা সরমাকে প্রায় ৯০০০ ভোটে পরাজিত করেছেন। ২০২১ সালের বিধানসভা নির্বাচনে জয়ন্ত মল্ল বড়ুয়া ভারতীয় জনতা পার্টির সদস্য হিসাবে ৫৯ নং নলবাড়ী নির্বাচনী এলাকায় জয়ী হন। তিনি ভারতীয় জাতীয় কংগ্রেস দলের শ্রী প্রদ্যুত ভূইয়ানকে পরাজিত করেন।

রাজনৈতিক দল
-----------

বড়ুয়া ভারতীয় জাতীয় কংগ্রেসের সদস্য ছিলেন, কিন্তু ২০১৫ সালে তিনি দল পরিবর্তন করেন এবং ভারতীয় জনতা পার্টিতে যোগ দেন। বড়ুয়া পরে ২০১৬ আসাম বিধানসভা নির্বাচনে প্রতিদ্বন্দ্বিতা করার জন্য একটি দল থেকে টিকিট প্রত্যাখ্যান করেছিলেন। পরে তিনি আসাম পর্যটন কর্পোরেশনের চেয়ারম্যান হিসেবে দায়িত্ব পালন করেন।

তথ্যসূত্র
---------

1. ↑  "Jayanta Malla Baruah | Assam Assembly Election Results Live, Candidates News, Videos, Photos"। *News18*। সংগ্রহের তারিখ ২০২৩-০৬-৩০।
2. ↑  "Jayanta Malla Baruah, Nandita Garlosa sworn in as ministers in Assam Cabinet"। *newsonair.gov.in*। সংগ্রহের তারিখ ২০২৩-০৬-৩০।
3. ↑  Time, Pratidin (২০২২-০৬-১০)। "Assam: Jayanta Malla Baruah Assumes Charge as New Cabinet Minister"। *Pratidin Time* (ইংরেজি ভাষায়)। সংগ্রহের তারিখ ২০২৩-০৬-৩০।
4. ↑  Desk, Sentinel Digital (২০২১-০৫-১১)। "Jayanta Malla Baruah Appointed as Political Secretary to the Chief Minister Assam - Sentinelassam"। *www.sentinelassam.com* (ইংরেজি ভাষায়)। সংগ্রহের তারিখ ২০২৩-০৬-৩০।
5. ↑  "Sitting and previous MLAs from Nalbari Assembly Constituency"। elections.in।
6. ↑  "Nalbari BJP welcomes Jayanta Malla"। eastern-today.com।
7. ↑  "BJP changes candidates in two seats, Jayanta Malla denied ticket"। sentinelassam.com। ২০১৬-০৩-২৫ তারিখে মূল থেকে আর্কাইভ করা। সংগ্রহের তারিখ ২০২৪-০৩-০১।
**ওলকপি** (ইংরেজি: Kohlrabi) কপি গোত্রের মধ্যে এক অন্যতম সবজি (*ব্রাসিকা অলরেএসিয়া গঙ্গিলেডস গ্রুপ*)। সাধারনত দুই ধরনের ওলকপি আছে। সাদাটে সবুজ এবং বেগুনি সবুজ। কাঁচা এবং রান্না রান্না করে খাওয়া যায়। স্টেম এবং পাতা উভয় দিয়ে তরকারি হিসাবে ব্যবহার হয়।

পরিচিতি
-------

ওলকপি শীতের অন্যান্য সবজির চেয়ে শক্ত ধরনের সবজি। এটি ইউরোপীয় দেশগুলো ও বাংলাদেশ সহ দক্ষিণ এশিয়ার দেশসমূহে চাষাবাদ ও খাওয়া হয়। মূলত এটি বাঁধাকপির একটি বিশেষ প্রজাতি, কপি জাতীয় সবজি যেমন ব্রোকলি, ফুলকপি, পাতা-কপি, শালগম গোত্রের। কপির চেয়ে মোটামুটি শক্ত আবরণের মধ্যে বেড়ে ওঠে। সেদ্ধ হতে বেশ সময় নেয়। অনেকটা ব্রোকলির মত ও আপেলের মত কচকচে খেতে। পৃথিবীজুড়ে সালাদের জন্য বিভিন্ন উপকরণ হিসাবে এর ব্যবহার হয়ে থাকে। ইউরোপের কিছু দেশে গৃহপালিত পশুকে পর্যাপ্ত পুষ্টির যোগান দিতে ওলকপি খাওয়ানো হয়।

জাত ও সময়
----------

কয়েকধরনের ওলকপির চাষ। উল্লেখযোগ্য- মিরাকেল, অনুপম, এক্সপ্রেস মল্লিকা এফ-১, আর্লি মল্লিকা এফ-১, বাম্পার হারভেস্ট এফ ১, নিমজিন এফ-১, ক্রান্তি এফ-১, ইউনিক বল এফ-১, নিমাজিন এফ-১ ইত্যাদি। ওলকপির হালকা সবুজ রঙের জাত আর্লি হোয়াইট ভিয়েনা এবং বেগুনি রঙের জাত আর্লি পার্পল ভিয়েনা।

পুষ্টিগুণ
---------

ওলকপির অনেক পুষ্টিগুণ। ক্যান্সার প্রতিরোধ, ওজন কমানো, হজম শক্তি বৃদ্ধি, রোগ প্রতিরোধ ক্ষমতা বৃদ্ধি , বিপাক প্রক্রিয়া নিয়ন্ত্রণ, হাড় মজবুত, রক্ত সঞ্চালন বৃদ্ধি করা সহ দৃষ্টি শক্তি বৃদ্ধি করে এবং স্নায়ুর কার্যকরীতা ও মাংসপেশি বৃদ্ধিতে ভূমিকা রাখে। ম্যাগনেসিয়াম, ক্যালসিয়াম, পটাশিয়াম, লৌহ এবং ভিটামিন বি, ভিটামিন সি, ভিটামিন কে ও ভিটামিন এ আছে। এছাড়াও ডায়েটারি ফাইবার এবং ফাইটোকেমিকেলস ও অ্যান্টিঅক্সিডেন্ট সহ বিভিন্ন ক্যারোটিন পাওয়া যায়। গ্রুকোসিনোলেটস রাসায়নিক ও অ্যান্টিঅক্সিডেন্টগুলো স্তন ও প্রোস্টেট সহ সব রকম ক্যানসার প্রতিরোধ করতে সহায়তা করে।

অপকারিতা
--------

ওলকপির থেকে কিছু কিছু ক্ষেত্রে অ্যালার্জি হতে পারে। তবে বিরল ক্ষেত্রে অ্যালার্জির জন্য অস্বস্তির কারণ পারে। অ্যালার্জি রোগীরা অথবা যাদের খাবারে অ্যালার্জি রয়েছে তাদের ডাক্তারের পরামর্শ নিয়ে ওলকপি খেতে হবে। স্বাভাবিক মানুষদের ওলকপি খেতে কোনও বাধার কিছু নেই। ভগ্ন স্বাস্থ্যবানদের জন্য বেশি উপকারী।

চিত্রশালা
---------

* 
* 
* 
* 
* 
*

আরও দেখুন
---------

* বরবটি
* শিম
* মিষ্টি কুমড়া
* মরিচ

তথ্যসূত্র
---------

1. 1 2  "ওলকপি"। *জাতীয় কৃষি বাতায়ন*। সংগ্রহের তারিখ ২০১৯-০৭-১৪।
2. ↑  "মেহেরপুরে ওলকপি চাষ করে লাভবান কৃষক"। *চ্যানেল আই অনলাইন* (ইংরেজি ভাষায়)। ২০১৮-০১-০৪। সংগ্রহের তারিখ ২০১৯-০৭-১৪।
3. ↑  "ওলকপি দিয়ে মুরগির মাংস"। *বিডিনিউজ টোয়েন্টিফোর*। ২০১৯-০৭-১৪ তারিখে মূল থেকে আর্কাইভ করা। সংগ্রহের তারিখ ২০১৯-০৭-১৪।
4. 1 2  "অতিরিক্ত পুষ্টিকর খাবার নয়"। *সমকাল* (ইংরেজি ভাষায়)। ২০১৯-০৭-১৪ তারিখে মূল থেকে আর্কাইভ করা। সংগ্রহের তারিখ ২০১৯-০৭-১৪।
5. ↑  "শীতের সবজি ওলকপি না খেলে যেসব উপকারিতা বঞ্চিত হবেন"। *DEHO*। ২০১৯-০১-১৯। সংগ্রহের তারিখ ২০১৯-০৭-১৪। [*স্থায়ীভাবে অকার্যকর সংযোগ*]
***রানীকুঠির বাকী ইতিহাস*** ২০০৬ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেন সামিয়া জামান। বাংলাদেশী স্যাটেলাইট টিভি চ্যানেল এনটিভি ছবিটি প্রযোজনা করে, এটি এনটিভির দ্বিতীয় প্রযোজনার ছবি। চলচ্চিত্রটি ২০০৬ সালের ৬ জুন মুক্তি পায়। ছবির প্রধান চরিত্রগুলোতে অভিনয় করেন ফেরদৌস, পপি, আলমগীরসহ আরও অনেকে।

কাহিনী সংক্ষেপ
--------------

মম ও রুদ্রর বিয়ে হয় খুব অল্প পরিচয়ে। তার পরপরই রুদ্রর কাজের সূত্রে মফস্বলে নির্জনতায় ঘেরা রোমান্টিক পরিবেশে জীবন শুরু করে। বাড়িটার প্রতি মমর এক বিশেষ আকর্ষণ। প্রথম থেকে বাড়িটাকে ওর খুব পরিচিত মনে হয়েছে। নানা ঘটনার মধ্য দিয়ে মম এক সময় বুঝতে পারে সে এ বাড়িতে নিশ্চয়ই কখনো ছিলো কিন্ত ওর কাছে বাড়িটার কোন স্মৃতি নেই। মা ছোট বেলায় ওকে ফেলে অন্যের সাথে পালিয়ে যায়, বাবাও তার পরপরই মারা যায়। প্রথম ঘটনাটি লজ্জার আর দ্বিতীয়টি দুঃখের। সেজন্যেই বোধহয় ওর আত্মীয়রা ওকে হোস্টেলে রেখে মোটামুটি দায়িত্বের সাথে মানুষ করলেও ছোটবেলার কোন ঘটনা স্পষ্ট করে তাকে কিছু জানায়নি।

মমর কাছে বাড়িটা খুব ভাল লাগলেও, মাঝে মাঝে সে একটু ভয়ও পাচ্ছিল। এক সময় বিষয়টি একটু গুরুতর রূপ নিল যখন সে সিঁড়ির কাছে স্পষ্ট এক মহিলার মৃতদেহ দেখতে শুরু করল। এটাকি তার কোন স্মৃতি নাকি স্রেফ কল্পনা? সত্যি এ বাড়িতে কোন মহিলা খুন হয়েছিল? যদি হয়ে থাকে, কি তার পরিচয়? কে খুন করল তাকে? কেন খুন করল? এ বাড়িকে ঘিরে কোন খুনের কথা কেউ তাদের বলেনি, তবে......?

যখন জানা গেল, মম সত্য এ বাড়িতে খুব ছোটবেলায় ছিল, তখন রুদ্র বুঝতে পারল রহস্যের চাবিকাঠি লুকিয়ে আছে মমরই অতীতে। তারা বিশ বছর আগের স্থানীয় মানুষগুলোকে খুঁজে বের করা শুরু করল।

খোঁজখবর করতে গিয়ে মম আর রুদ্র বুঝতে পারল, মৃতদেহের রহস্য তারা হয়তো সমাধান করতে পারবে, কিন্ত সে সত্য ভয়ঙ্কর হতে পারে। মম কি সেই নিষ্ঠুর সত্যের মুখোমুখি হতে পারবে? নাকি বিশ বছর আগের খুনের কিনারা করতে গিয়ে মমর জীবন বিপন্ন হয়ে পড়বে?

শ্রেষ্ঠাংশে
-----------

* ফেরদৌস - রুদ্র
* পপি - মম
* আলমগীর -
* তারিক আনাম খান -
* রহমত আলী -
* অরুনাভ অঞ্জন -
* ম ম মোর্শেদ -
* আহসানুল হক মিনু -

পুরস্কার
--------

### জাতীয় চলচ্চিত্র পুরস্কার

* **বিজয়ী** শ্রেষ্ঠ গায়ক: আসিফ আকবর ২০০৬
* **বিজয়ী** শ্রেষ্ঠ গায়িকা: সামিনা চৌধুরী ২০০৬

### মেরিল-প্রথম আলো পুরস্কার

* সেরা কণ্ঠশিল্পী (নারী): সামিনা চৌধুরী (গান: "আমার মাঝে নেই")
* চলচ্চিত্র সমালোচক বিশেষ পুরস্কার: মাকসুদুল বারী

সংগীত
-----

**রানীকুঠির বাকী ইতিহাস** ছবির সংগীত রচনা করেছেন বাংলাদেশের বিখ্যাত গীতিকার কবির বকুল এবং সংগীত পরিচালনা করেন জনপ্রিয় কণ্ঠশিল্পী ও সংগীত পরিচালক এস আই টুটুল।

### সাউন্ড ট্র্যাক

| নং. | শিরোনাম | শিল্পী | দৈর্ঘ্য |
| --- | --- | --- | --- |
| ১. | "আমার মাঝে নেই এখন আমি" | আসিফ আকবর ও সামিনা চৌধুরী | ৬:১১ |
| ২. | "স্বপ্ন তুমি সত্যি তুমি" | আসিফ আকবর ও সামিনা চৌধুরী | ৫:৩৫ |

তথ্যসূত্র
---------

1. ↑  এস আই টুটুল এর সাথে ঘরোয়া আড্ডায় [*অকার্যকর সংযোগ*]
2. ↑  "রানীকুঠির বাকী ইতিহাস (২০০৬)"। বাংলা মুভি ডাটাবেজ। ২৮ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১৫।
3. ↑  বাংলা - 'রানীকুঠির বাকী ইতিহাস'[*স্থায়ীভাবে অকার্যকর সংযোগ*]

বহিঃসংযোগ
---------

* চলচ্চিত্র প্রবেশদ্বার

* ইন্টারনেট মুভি ডেটাবেজে *রানীকুঠির বাকী ইতিহাস*  উইকিউপাত্তে এটি সম্পাদনা করুন (ইংরেজি)
**রাজুলা-মলুশাহী** হল মধ্যযুগের একটি পুরনো প্রেমের গল্প এবং উত্তরাখণ্ডের লোককাহিনী। এটি শওকা পরিবারের রাজকন্যা রাজুলা এবং কুমায়নের কাত্যুরি রাজবংশের একজন রাজপুত্র মালুশাহীর মধ্যে প্রেমের বর্ণনা দেয়।

গল্প
----

এই গল্পটি স্থানীয় লোককাহিনী, কুমায়ুনের গান এবং বৈরথের রাজা দোলা শাহের (বর্তমান চৌখুটিয়া) উপর ভিত্তি করে তৈরি। রাজার সন্তান ছিল না। তাকে উপদেশ দেওয়া হয়েছিল যে সে যদি বাগনাথে (বর্তমান বাগেশ্বর) ভগবান শিবের পূজা করে তবে সে সন্তান লাভ করবে। সেখানে দোলা শাহ এক নিঃসন্তান দম্পতি সুনাপতি শৌক ও গাঞ্জুলিকে দেখতে পায়। দুজনেই সিদ্ধান্ত নেয় যে যদি একজনের একটি ছেলে হয় এবং অন্যজনের একটি মেয়ে হয় তবে তারা উভয়ের বিয়ে দেবে। পরে দোলা শাহের একটি পুত্র এবং সুনাপতির একটি কন্যা জন্মগ্রহণ করে। জ্যোতিষীরা রাজা দোলা শাহকে পরামর্শ দেয় একটি অল্পবয়সী মেয়েকে বিয়ে করার। কিন্তু প্রতিশ্রুতির কথা মনে করে দোলা শাহ সুনাপতিতে গিয়ে রাজুলা-মলুশাহীর প্রতীকী বিয়ে দেয়। এদিকে রাজা মারা যায়। রাজুলাকে এর জন্য দরবারীরা অভিশাপ দেয়। গুজব ছড়ায় যে এই মেয়ে শিশুটি রাজ্যে প্রবেশ করলে সর্বনাশ হবে। অন্যদিকে মালুশাহীর স্বপ্ন দেখে বড় হয় রাজুলা। এদিকে, হুনের রাজা ভিখিপাল রাজুলার সৌন্দর্যের কথা শুনে সুনাপতির কাছে বিয়ের প্রস্তাব পাঠায় এবং তার পরিবারকে হুমকি দেয় যে এই প্রস্তাব মেনে না নিলে সে তাদের বাড়ি জ্বালিয়ে বন্দী করবে। তবে রাজুলা সেই প্রস্তাবে রাজি নয়। তার পরিবার তাকে ক্রমাগত বাধ্য করায়, সে রাতে প্রতীকী বিবাহের আংটি নিয়ে পালিয়ে যায়, মুন্সিয়ারি হয়ে নদী, নালা, পাহাড় পেরিয়ে বাগেশ্বর হয়ে বৈরাথ পৌঁছায়। কিন্তু মালুশাহীর মায়ের আদালতের কথা মনে পড়ে। সে ঘুমের ভেষজ ব্যবহার করে এবং মালুশাহীকে অজ্ঞান ক'রে দেয়। রাজুলার *জাগরণ সোনালী বার্নিশ* দিয়েও মালুশাহী জাগে না। রাজুলা কাঁদতে কাঁদতে ফিরে আসে। এখানে বাবা-মায়ের চাপে সে হুন রাজাকে বিয়ে করে। অন্যদিকে মালুশাহী ভেষজের প্রভাবমুক্ত হয়। সে রাজুলার স্বপ্ন দেখে, রাজুলা তাকে ভিখিপালের হাত থেকে বাঁচানোর জন্য অনুরোধ করে। বাল্যবিয়ের কথা মনে পড়ে মালুশাহীর। সে রাজুলার কাছে যাওয়ার সিদ্ধান্ত নিলে মা প্রতিবাদ করে। এতে মালুশাহী রাজ্য ত্যাগ করে সন্ন্যাসী হয়। তারপর সে তার যাত্রা চালিয়ে যায় এবং সময়ে সময়ে ঘুরে বেড়াতে গিয়ে তার বাবা গোরক্ষনাথের সাথে দেখা হয়। বাবা গোরক্ষনাথের নির্দেশনা নিয়ে সে হুন রাজ্যে পৌঁছোয়। রাজুলা মালুশাহীকে দেখে খুব খুশি হয়, কিন্তু মালুশাহীর গল্প শুনে ভিখিপাল তাকে বিষাক্ত খাবার খাওয়ায় যার ফলে মালুশাহীর মৃত্যু হয়।

উত্তরাধিকার
-----------

এটি কুমায়ুনের অন্যতম জনপ্রিয় লোককাহিনী হিসাবে বিবেচিত হয়। এটি প্রায় হাজার বছর ধরে কুমায়ুনে পরিবেশিত হয়েছে এবং ঐতিহ্যবাহী চারণ কবিদের পরিবারে প্রজন্ম থেকে প্রজন্মে মৌখিকভাবে চলে এসেছে। মোহন উপ্রেতি আঞ্চলিক এবং জাতীয় থিয়েটারে মহাকাব্যিক এই গীতিনাট্য নিয়ে আসেন, ১৯৮০ সালে ভারতের সঙ্গীত নাটক আকাদেমি রাজুলা-মালুশাহীর মহাকাব্যের ওপর বই প্রকাশ করে।

তথ্যসূত্র
---------

1. ↑  Fiol, Stefan (২০১৭-০৯-১১)। *Recasting Folk in the Himalayas: Indian Music, Media, and Social Mobility* (ইংরেজি ভাষায়)। University of Illinois Press। আইএসবিএন 978-0-252-09978-6।
2. ↑  Ramaswamy, Vijaya (২০০৩)। *Re-searching Indian Women* (ইংরেজি ভাষায়)। Manohar। আইএসবিএন 978-81-7304-496-0।
3. 1 2  Agarwal, Deepa (২০১২-০৮-০৭)। *Rajula and the Web of Danger* (ইংরেজি ভাষায়)। Hachette India। আইএসবিএন 978-93-5009-464-8।
4. ↑  Upreti, Mohan (১৯৮০)। *Malushahi: The Ballad of Kumaon* (ইংরেজি ভাষায়)। Sangeet Natak Akademi।
**পিতৃ** (সংস্কৃত: पितृ, অনুবাদ 'পূর্বপুরুষ') হলো হিন্দু সংস্কৃতিতে প্রয়াত পূর্বপুরুষদের আত্মা। তাদেরকে প্রায়ই বার্ষিক স্মরণ করা হয়। 

জথের বা ঢোক, জয়েস্ত (বড়) এবং দহক (পবিত্র আগুন) থেকে সমাধি (তীর্থস্থান) যা পূর্বপুরুষদের উপাসনার জন্য নিবেদিত।

মানব ও ঐশ্বরিক পিতৃগণ
---------------------

পিতৃ সম্বন্ধে সবচেয়ে সম্পূর্ণ বিবরণ বায়ুপুরাণ ও ব্রহ্মাণ্ড পুরাণে পাওয়া যায় এবং উভয়ই কার্যত অভিন্ন। হরিবংশের ধারণাটি ছোট কিন্তু তাদের সাথে ঘনিষ্ঠভাবে একমত। একই রকম কিন্তু সংক্ষিপ্ত বিবরণ মৎস্য পুরাণ ও পদ্মপুরাণেও পাওয়া যায়। এই বিবরণ অনুসারে পিতৃগুলির বিভিন্ন শ্রেণী রয়েছে এবং তাদের বিভিন্ন উৎস, রূপ, শ্রেণী ও আবাস রয়েছে। দেবপিতৃ (ঐশ্বরিক পিতা) এবং মানবপিতৃ (পিতৃগণ যারা মৃত মানুষ) মধ্যে বিস্তৃত পার্থক্য বিদ্যমান। পিতৃদের মধ্যে কেউ কেউ স্বর্গীয় আবাসে বাস করেন আর অন্যরা বাস করেন পাশ্ববর্তী স্থানে। পূর্ববর্তী যারা স্বর্গে বাস করেন তাদের দেবতা হিসাবে বিবেচিত হত এবং দেবতাদেরও পিতৃ হিসাবে বিবেচনা করা হত।

পিতৃগণ হল সবচেয়ে আদিম দেবতা এবং তাদের কখনই অস্তিত্ব থেমে থাকে না। মনুষ্য পিতৃ (মানুষের পূর্বপুরুষ) ঐশ্বরিক পিতৃদের সমান স্তর অর্জন করতে পারে এবং ধার্মিকতার দ্বারা স্বর্গে তাদের সাথে বসবাস করতে পারে।

তারা প্রতি হাজার মহাযুগের শেষে পুনর্জন্ম করে এবং বিশ্বকে পুনরুজ্জীবিত করে।[] তাদের থেকে সমস্ত মনু এবং নতুন সৃষ্টির সমস্ত বংশধর উৎপন্ন হয়।

ঐশ্বরিক পিতৃগণের সাতটি শ্রেণী
-----------------------------

দেব (ঐশ্বরিক) পিতৃর সাতটি শ্রেণী রয়েছে, তার মধ্যে তিনটি হল অমূর্তয় (অনিরাপদ) এবং বাকি চারটি হল সমূর্তয় (দৈহিক)। পিতৃদের তিনটি নিরাকার আদেশ হল বৈরাজ, অগ্নিশ্বত্ত ও বারহিষদাস। পিতৃদের চারটি শারীরিক আদেশ হল সোমপাশ, হবীশমনস, অজ্যপশ ও সুক্লীনশ (বা মনসাস)।

### পিতর-বংশ (পিতৃর বংশতালিকা)

ঐশ্বরিক পিতৃগণের সাতটি শ্রেণীর প্রত্যেকেরই মনসকন্যা (মনে জন্মানো কন্যা) ছিল। হিমাবত পর্বতের স্ত্রী মেনা ছিলেন বৈরাজের কন্যা। অচোড়া, নদীটি ছিল অগ্নিশ্বত্তদের কন্যা। পিবারী, ঋষি সুকের স্ত্রী ছিলেন বারিশদাসের কন্যা। নর্মদা, নদী ছিল সোমাপদের কন্যা। যশোদা ছিলেন বিশ্বমহাতের স্ত্রী এবং দিলীপার মা ছিলেন হবিষমানদের কন্যা। রাজা নহুশের স্ত্রী বিরাজ ছিলেন অজ্যপদের কন্যা এবং গো বা একশ্রীঙ্গ, ঋষি শুক্রের স্ত্রী ছিলেন মনসাদের কন্যা।

তথ্যসূত্র
---------

1. ↑  Pargiter, F.E (1922, reprint 1972). *Ancient Indian Historical Tradition*, Delhi: Motilal Banarsidass, pp. 46-7
2. ↑  Pargiter, F.E (1922, reprint 1972). *Ancient Indian Historical Tradition*, Delhi: Motilal Banarsidass, p.69

উৎস
---

* Dallapiccola, Anna: *Dictionary of Hindu Lore and Legend* (আইএসবিএন ০-৫০০-৫১০৮৮-১).
**গৃদকালিন্দিয়া হাজেরা হাসমত বিশ্ববিদ্যালয় কলেজ** বাংলাদেশের চাঁদপুর জেলার একটি শিক্ষাপ্রতিষ্ঠান। কলেজটি ১৯৯৫ সালে প্রতিষ্ঠিত হয়। এটি চাঁদপুর জেলার ফরিদগঞ্জ উপজেলার গৃদকালিন্দিয়া অবস্থিত।

প্রতিষ্ঠার পটভূমি
-----------------

১৯৯৫ সালে ড. শামছুল হক ভূঁইয়া এলাকার বিশিষ্টজনদের অনুরোধে চাঁদপুর জেলার ফরিদগঞ্জ উপজেলাধীন রূপসা ইউনিয়নে কলেজ প্রতিষ্ঠায় উদ্যোগী হয়। শুরুতে কলেজটি গৃদকালিন্দিয়া উচ্চ বিদ্যালয় ও কলেজ হিসেবে যাত্রা শুরু করলেও ১৯৯৭ সাল থেকে তার মৃত বাবা হাসমত উল্লাহ ও মা হাজেরা বেগমের নামে গৃদকালিন্দিয়া হাজেরা হাসমত কলেজ নামকরণ করা হয় এবং বর্তমানে এটি একটি পূর্ণাঙ্গ বিশ্ববিদ্যালয় কলেজ হিসেবে প্রতিষ্ঠিত।

অনুষদ ও বিভাগসমুহ
-----------------

এই শিক্ষাপ্রতিষ্ঠানে ২ বছর মেয়াদী উচ্চ মাধ্যমিক শ্রেণী ও ৩ বছর মেয়াদী স্নাতক (পাস) শ্রেণীতে শিক্ষা দান করা হয়। এছাড়াও এখানে বেশ কয়েকটি বিষয়ে স্নাতক (সম্মান) প্রদান করা হয়।

### উচ্চমাধ্যমিক শ্রেণি

* মানবিক বিভাগ
* বিজ্ঞান বিভাগ
* ব্যবসায় শিক্ষা বিভাগ

### স্নাতক (পাস) শ্রেণি

* বিএসএস
* বিএসসি
* বিবিএস
* বিএ

### স্নাতক (সম্মান) শ্রেণি

কলেজটিতে মোট ৭টি বিষয়ে অনার্স চালু আছে। সেগুলো হলো:

* রাষ্ট্রবিজ্ঞান
* সমাজকর্ম
* ইতিহাস
* হিসাববিজ্ঞান
* ব্যবস্থাপনা
* মার্কেটিং
* উদ্ভিদ বিজ্ঞান

একাডেমিক সুযোগ সুবিধা
---------------------

কলেজটিতে বিভিন্ন ধরনের একাডেমিক সুযোগ সুবিধা রয়েছে। যেমন অতিরিক্ত ক্লাস একাডেমিক ভবন, গ্রন্থাগার ইত্যাদি। এছাড়া এখানে পড়াশুনার পাশাপাশি মেধাবী শিক্ষার্থীদের জন্য রয়েছে বৃত্তির ব্যবস্থা।

### একাডেমিক ভবন

কলেজটিতে মোট চারটি ভবন রয়েছে।

* মূল ভবন
* একাডেমিক ভবন-১
* একাডেমিক ভবন-২
* আই.সি.টি ভবন

### গ্রন্থাগার

মূল ভবনে একটি কেন্দ্রীয় গ্রন্থাগার অবস্থিত। ১০০ (প্রায়) শিক্ষার্থী একসাথে পড়তে ও বই সংগ্রহ করতে পারে। গ্রন্থাগারে ৫০০০ বই সংগৃহীত আছে। নিয়মিত জাতীয় ও স্থানীয় দৈনিক সমূহ সংগ্রহ করা হয়।

কলেজের সুযোগ সুবিধা
-------------------

কলেজটিতে বিভিন্ন ধরনের সুযোগ সুবিধা রয়েছে। ছাত্রছাত্রীদের থাকার জন্য রয়েছে হোস্টেল, ছাত্রছাত্রীদের খেলার জন্য রয়েছে এক বিশাল খেলার মাঠ এবং মসজিদ।

### আবাসিক হলসমূহ

ছাত্রদের জন্য রয়েছে-

* শেখ রাসেল ছাত্রাবাস।

ছাত্রীদের জন্য রয়েছে-

* শেখ হাসিনা ছাত্রীনিবাস।

### খেলার মাঠ

কলেজের নিজস্ব এক বিশাল মাঠ রয়েছে যেখানে ক্রিকেট, ফুটবল ও ভলিবল খেলার ব্যবস্থা রয়েছে।

### মসজিদ

কলেজের ক্যাম্পাসের ভেতরে নিজস্ব একটি মসজিদ রয়েছে।

সহশিক্ষা কার্যক্রম
------------------

গৃদকালিন্দিয়া হাজেরা হাসমত বিশ্ববিদ্যালয় কলেজে বর্তমানে বিভিন্ন ধরনের সহশিক্ষা কার্যক্রম চালু রয়েছে:

* বি. এন. সি. সি. - ময়নামতি রেজিমেন্ট এর অধীনে এই কলেজে বাংলাদেশ ন্যাশনাল ক্যাডেট কোর-এর একটি প্লাটুন রয়েছে।
* রোভার স্কাউট - বাংলাদেশ স্কাউটস-এর অধীনে এই কলেজে একটি রোভার স্কাউট ইউনিট রয়েছে।
* বিতর্ক সংগঠন - গৃদকালিন্দিয়া হাজেরা হাসমত বিশ্ববিদ্যালয় কলেজ ডিবেটিং সোসাইটি।

তথ্যসূত্র
---------

1. ↑ চাঁদপুর জেলার শিক্ষা প্রতিষ্ঠানের তালিকা
2.